《南还答汪公干兼别京中同好 其四》
明代·区大枢

叹息复何言，为别已在兹。对酒不能酣，抚缨立路歧。

河清难再俟，白日忽西驰。感君意气多，期我岁寒知。

愿言终努力，长歌怀此辞。

作者简介：区大枢，字用环，一字元宰。高明人。益长子。明神宗万历元年（一五七三）举人。谒选得郡丞，不就。晚年令安远，转岳州通判。数月卒于官。有《振雅堂》、《廉江》、《岳阳》稿。清道光《广东通志》卷二九七、清光绪《高明县志》卷一三有传。